Petronela Belicová
Ministerstvo vnútra SR
sekcia verejnej správy 
odbor vnútorných vecí
Drieňová 22
826 86 Bratislava 29

Naša značka	                   Vybavuje	    	Bratislava   
/2017/Ro 		           Rovňáková 		 15. marec 2017

VEC:	Predbežná správa k verejnej zbierke Biela pastelka 2016  organizovanej na základe Rozhodnutia č. SVS-OVS3-2016/018046 o zápise do registra zbierok Ministerstva vnútra SR z dňa 07.6.2016.

Organizácia:	Únia nevidiacich a slabozrakých Slovenska (ÚNSS)
Adresa:		Sekulská 1
			842 50  Bratislava
IČO: 			00683876
Zastúpený:		Ing. Tatiana Winterová – riaditeľka ÚNSS
č. účtu:		SK11 3100 0000 0040 3001 6204		
			Sberbank Slovensko, a. s.

Priebeh verejnej zbierky:

Verejná zbierka sa konala na celom území SR v období od 15. júna 2016  do 31. decembra 2016. V dňoch  23. a 24. 09. 2016 (hlavné dni verejnej zbierky)  sa v  300 mestách a obciach Slovenskej republiky prijímali do  prenosných pokladničiek dobrovoľné príspevky, za ktoré boli prispievatelia odmeňovaní spinkami v tvare bielej pastelky – tie predstavujú symbol neviditeľných línií, symbol nevidiacich, príležitosť k prejaveniu ľudskej ušľachtilosti a solidarity.

V čase od 15. júna do 31. decembra 2016 bolo možné:
•	zasielať finančné príspevky prevodom na osobitný bankový účet verejnej zbierky,
•	prispieť do prenosných a stacionárnych a pokladničiek verejnej zbierky,
•	prispieť na zbierku sumou 2,- € zaslaním SMS správy na číslo 820 v sieti mobilných operátorov Orange Slovensko, Slovak Telekom a O2 Slovakia;

Stručný popis spôsobu konania verejnej zbierky: 
•	zbierka do prenosných a stacionárnych pokladničiek bola realizovaná prostredníctvom pracovníkov ÚNSS, členov ÚNSS a dobrovoľníkov;
•	počet dobrovoľníkov zapojených do zbierky v dňoch 23. a 24. 9. 2016 bol cca   3 900;
•	na vopred určenom mieste zbieral dvoj- až trojčlenný zbierkový tím, ktorý realizoval verejnú zbierku prijímaním dobrovoľných príspevkov do prenosných pokladničiek a odmieňal prispievateľov plastovými spinkami v tvare bielej pastelky . Každý tím verejnej zbierky pracoval priemerne 4 hodiny; na niektorých miestach nadväzne pracovali dva dobrovoľnícke tímy;
•	každý dobrovoľnícky tím bol vybavený: 
-	50 - 100 kusmi spiniek a pasteliek;
-	50 - 100 kusmi letákov s informáciami o zbierke, logom verejnej zbierky, logom ÚNSS, ďakovným textom a logami partnerov verejnej zbierky;
-	igelitovou taškou s predmetmi zbierky podľa predchádzajúcich bodov;
-	súhlasom rodičov;
-	poverením vydaným ÚNSS členom tímu na jej zastupovanie vo veci vykonávania verejnej zbierky;
-	zapečatenou kartónovou pokladnicou označenou evidenčným číslom a ďalšími náležitosťami podľa zákona o verejných zbierkach;
-	každý  dobrovoľnícky tím mal k dispozícii dve tričká s logom a názvom zbierky;
•	každý vedúci dobrovoľníckeho tímu podpisoval protokol o prevzatí spiniek, pasteliek a ďalších materiálov verejnej zbierky;
•	dobrovoľnícky tím bol koordinovaný dôverníkom, ktorý bol na vykonávanie tejto funkcie poverený krajským koordinátorom verejnej zbierky; niektoré tímy boli koordinované priamo pedagogickým pracovníkom školy, ktorá bola zapojená do spolupráce pri realizácii zbierky;
•	v období do 31.12.2016 sa verejná zbierka následne vykonávala zbieraním príspevkov do stacionárnych pokladničiek umiestnených prevažne v základných školách na ich vyžiadanie 

Prehľad hrubého výnosu podľa spôsobu vykonávania zbierky:

Dobrovoľný príspevok do prenosných  pokladničiek	Dobrovoľný príspevok do stacionárnych  pokladničiek	Dobrovoľný príspevok na bankový účet	SMS 
 v hodnote   2 €		SPOLU	
112 379,67 €	7 014,59 €	29 469,73 €	7 246,- €		156 109,99 €	

Ing. Tatiana Winterová
riaditeľka ÚNSS

Prílohy:
-	kópie bankových výpisov a iných dokumentov na preukázanie výnosu zbierky